Keld Albrechtsen (EL), 1998-02-17:
Denne sag handler om USA's rolle som selvbestaltet politibetjent i verden, og den handler om vestlig dobbeltmoral på det ene punkt efter det andet.
Det er næsten som i det vilde vesten, hvor vi oplever, hvordan en skydegal sherif render rundt og deler sherifskilte ud til sine små allierede og så ellers får trukket skyderne frem og går i gang med at skyde vildt og ubehersket til alle sider uden rigtig egentlig at vide hvorfor.
kemiske våben, hvilket jo er uhyggelig let, eller at man virkelig skulle kunne fratage ham evnen til at producere biologiske våben. Det er kommet frem i amerikanske kongresrapporter, at der eksisterer et våbensamarbejde mellem Sudan, Libyen og Irak, der har gjort det muligt for Saddam Hussein at deponere nogle af sine masseødelæggelsesvåben bl.a. i Sudan og Libyen.
Så det er jo fuldstændig forrykt, hvis man så giver sig til at bombe et eller andet palads i Bagdad, som han for længst har flyttet disse ting væk fra.
Det eneste, man opnår, er at ramme uskyldige mennesker, at kue den irakiske befolkning ned i endnu mere håbløs elendighed og fattigdom og gøre dem endnu mere fjendtligsindede over for Vesten, gøre dem til endnu mere umodstandsdygtige over for det diktatur, som har kuet dem så frygteligt i forvejen.
Der er kun én løsning, og den er ikke nem.
Der findes ingen snuptagsløsninger, sådan som forsvarsministeren og udenrigsministeren og flertallet her i Folketinget forestiller sig.
Der findes kun et arbejde for demokrati og for at støtte de demokratiske kræfter, som kan danne et alternativ til Saddam Hussein, og som i øvrigt også i lande som Libyen og Sudan kan danne et alternativ til de magter, som benytter sig af disse produktioner af masseødelæggelsesvåben.
Vi skal ikke bombe Irak med amerikanske våben.
Vi skal bombe Irak med mad og medicin.
Vi skal gøre det umuligt for Saddam Hussein at opretholde et terrorregimente baseret på fattigdom, nød og elendighed, utryghed og hemmeligt politi og aflukkethed over for omverdenen.
Vi skal bombardere Irak med gæster, med forretningsfolk, med politiske besøg, med turister, med alle mulige former for kontakter.
Det er ikke den nemme vej, Enhedslisten foreslår, for der er ingen nem vej.
Den vestlige dobbeltmoral i den her sag vil i den arabiske verden blive opfattet som helt grænseløs.
Israel overtræder konsekvent alle FN's resolutioner.
Næ, der gælder én folkeret for Israel og for Vestens venner og så en anden folkeret for arabiske stater.
Jamen sådan vil det blive opfattet i arabiske lande og i store dele af den tredje verden!
Dette er et dobbeltmoralsk projekt også i den forstand, at USA's præsident nu er ved at gennemføre en lovgivning i USA, der forbyder våbeninspektion af USA's egne kemiske våben.
Man har allerede i to tilfælde afvist våbeninspektører i USA.
Jamen det er jo dobbeltmoral ud over alle grænser, og sådan vil det blive opfattet i store dele af verden. Dette er et nederlag, et fundamentalt nederlag for den folkeretlige retsorden, som ellers skulle have været bygget op efter den kolde krigs afslutning.
Dette betyder, at magten fremover vil sidde i spydstagen, i USA's spydstage.
Hvis man godkender dette her, så anerkender man, at USA kan optræde frit i rollen som en skydegal politibetjent, der kan rende rundt og optræde efter forgodtbefindende.
Det er meget, der står på spil. Og det ville være at håbe, at Socialdemokratiet og Det Radikale Venstre vågnede op i denne sag og indså, hvor meget det er, der står på spil, før man træffer den endelige beslutning.